Mały lud. Bohata kultura.
Jimace stawizny a žiwa přitomnosć z bohatej kulturu a rjanymi nałožkami – to woznamjenja serbski lud.
Zeznajće lud bohaty na tradicijach – tu w Serbskim muzeju w Budyšinje.
Zajimawe wustajeńcy za cyłu swójbu pokazaja Wam serbske stawizny, rjemjesło, narodnu drastu, hudźbu a literaturu kaž tež wuměłstwo.
Witajće wutrobnje do serbskeho swěta!
Wabjenski film
Wonkowny link k wabjenskemu filmej na youtube.com :
Wuhlad
W nalěću 2017
„Pjeć lětstotkow. Serbja a reformacija“
26.3.2017 – 27.8.2016
We wobłuku spěchowanskeho projekta „Wobliča reformacije w Hornjej Łužicy, Čěskej a Šleskej“ Kulturneho ruma Hornja Łužica/Delnja Šleska pokazuje wustajeńca, kotry wliw reformacija specielnje na Serbow měješe. Wona bě wuchadźišćo za nastaće serbskeho pismowstwa a najwšelakorišich dalšich kulturnych wosebitosćow. Publikacija Ludoweho nakładnistwa Domowina přehladku wjacorych lětstotkow přewodźuje. Tuta njebudźe jenož w Serbskim muzeju na Budyskim hrodźe, ale zdźěla tež w Michałskej cyrkwi prezentowana. W srjedźišću steji žadanje Martina Luthera za Božim słowom w maćernej rěči a jeho wuznam hač do přitomnosće. Jako wobličo reformacije předstaja so farar Wjacsław Warichius z Hodźija, kotryž je Lutherowy katechizm prěni raz do hornjoserbšćiny přełožił. Łužica je přez mnohe pobožne hibanja znata, w kotrychž Serbja wosebitu róla hrajachu. Tak tež we wobłuku Ochranowskeje bratrowskeje wosady po wšěm swěće misionarisce skutkowachu.
Wobraz:
Serbsko-němski hodowny spěwnik z Grodkowskeje kónčiny, 17. lětstotk
© Serbski muzej
Wosebita wustajeńca
“Wotmolowane. – Mit Licht gemalt.”
“Wotmolowane. Historiske fotografije ze serbskeje Łužicy. Wot swojich spočatkow hač do 1930tych lět.”
09.10.2016 – 05.03.2017
Přichodna wosebita wustajeńca pokazuje započatki fotografiskeho tworjenja w serbskej Łužicy, wosebje hdy a kak so serbskosć při zwobraznjenju jewi. Wustajene wobrazy dokumentuja prěnje 80 lět fotografiskich stawiznow. Mnoholičbne fotografije we wšelakich archiwach Horneje a Delneje Łužicy su so přehladali a wuhodnoćeli, zo by so wobšěrne zasopodaće zažneje fotografije radźiło. Tak předleža fotografije z 1850ych lět, kotrež so k prěnjemu razej zjawnje wustaja.
Nimo přibližnje 180 originalnych wobrazow, pokazujetej so tež digitalizowanej albumaj na monitoromaj. Historiska fotografiska technika a fotografiski atelier z časa wokoło 1900 wudospołnjetaj wustajeńcu.
Kurator wustajeńcy je znaty fotografikar Jürgen Maćij.
Dźakujemy so: Serbskemu kulturnemu archiwej Budyšin, Muzejej Budyšin, Farskemu archiwej Swj. Mikławš Budyšin, archiwej Klóštra Marijna Hwězda w Pančicach, Muzejej Hroda Wojerecy, Serbskemu muzejej Chóśebuz, Měšćanskemu muzejej/ archiwej města Chóśebuz, muzejej “Hród a twjerdźizna Zły Komorow”, Měšćanskemu muzejej Połčnica, Měšćanskemu archiwej Kamjenc, “Fotoatelier Steffen” Bórk/ Błóta a wšitkim priwatnym wupožčowarjam.
„Kusk žiwjenja. K 100. narodninam spisowaćela Jurja Brězana. “
08.06.2016 – 01.01.2017
Wosebita wustajeńca předstaja čłowjeka, spisowaćela a filozofa Jurja Brězan, kiž překroči ze swojim tworjenjom wuske mjezy serbskeje narodneje literatury a swojeho časa. W rumnosći ručneje biblioteki na žurli muzeja su Brězanowe knihi čitarjampřistupne. Nimo toho wustaja so wuběr přełožkow jeho twórbow do 25 rěčow swěta, dokumenty a wěcy ze swójbneho wobsydstwa. Kulojte blido přeprošuje na dialog.
Aktualnosće
Namołwa!
Prěni raz wěnuje Serbski muzej w Budyšinje wot 09.10.2016 hač do 01.03.2017 wosebitu wustajeńcu stawiznam fotografije we Łužicy a prašenju, hdy jewjachu so w fotografijach serbske elementy jako wotmolowanja hódny motiw. (Hlej: http://sorbisches-museum.de/?lang=wen) K tomu přehladachu so we łužiskich archiwach a muzejach kaž tež pola priwatnych wosobow njesměrnje wjele originalnych fotografijow. Wobsedźiće tež wy zajimawe […]
Přichodny muzejowy kofej so kónc nazymnika wotměje.
Dla wjacorych próstwow našeho “kruteho kruha” wopytowarjow smy so rozsudźili přichodny muzejowy kofej hižo na srjedu, dnja 30.11.16 w třoch přepołožić. Tónraz je tema “„Postrow ze Serbow“ – Serbske motiwy na historiskich fotach a pohladnicach. Přednošuje naša kuratorka Andrea Pawlikowa. Z organizatoriskich přičin prosymy po móžnosći wo přizjewjenje. Štóž chce, smě rady tež swójske pohladnicy […]
szl_Latn szl_Latn szl_Latn bos_Latn slk_Latn hrv_Latn glg_Latn ssw_Latn pol_Latn hrv_Latn unk szl_Latn bos_Latn pol_Latn bos_Latn ron_Latn deu_Latn szl_Latn unk slv_Latn pol_Latn bos_Latn szl_Latn slv_Latn unk szl_Latn pol_Latn gaz_Latn pol_Latn twi_Latn ces_Latn